cyanic-selkie/wikianc huggingface dataset:
Սամվել Գևորգյան (մարզիչ)
Սամվել Կառլենի Գևորգյան, հայ հունահռոմեական ոճի ըմբշամարտի մարզիչ է, ՀՀ վաստակավոր մարզիչ։ Երևանի ըմբշամարտի ֆեդերացիայի նախագահ և Հայաստանի ըմբշամարտի ֆեդերացիայի փոխնախագահ։
Հայաստանի հունահռոմեական ըմբշամարտի հավաքականի երկրորդ մարզիչ։
Կենսագրություն
Նա սկսեց զբաղվել ըմբշամարտով, 8 տարեկան հասակից (1978 թ.):
Նրա մարզիչները ՝ Գագիկ Խաչատրյանը և Էդվարդ Սահակյանը, ՀՀ վաստակավոր մարզիչներ են։
Հայաստանի պատանիների չեմպիոն եւ մրցանակակիր (1980-ականներին).
Համամիութենական մրցաշարերի բազմակի հաղթող երիտասարդների շրջանում։
1988 թ.-ին նա անցավ զինվորական ծառայության։
Երևանի ըմբշամարտի ֆեդերացիայի հիմնադիր։
90-ականներին, նա անցավ մարզչական աշխատանքի Նորայր Մուշեղյանի անվան մարզադպրոցում ։
2007 թ.-ին ավարտել է ֆիզիկական կուլտուրայի Հայկական Պետական ինստիտուտը :
2002 թ.-ին նրան շնորհվել է Միջազգային Սպորտի Վարպետ կոչումը։
2003 թ. Օլիմպիական ռեզերվ դպրոցի հիմնադիր և տնօրեն։
2002 թ.-ին նա դարձավ Հայաստանի վաստակավոր մարզիչ։
2007 թ.-ին նա եղել է Հայաստանի հավաքականի ավագ մարզիչ և Յ. Պատրիկեևի անձնական մարզիչը, ով դարձավ աշխարհի գավաթի խաղարկության բրոնզե մեդալակիր։
2015 թ.-ին Սամվել Գևորգյանի գլխավորությամբ Հայաստանի հավաքականը, որը ներկայացնում էր Մ. Հարությունյանը, բերեց միակ արծաթե մեդալը Բաքվի մրցումներում։
= Աշակերտները = Սամվել Գևորգյանի մի շարք աշակերտներ դարձան աշխարհի և Եվրոպայի չեմպիոններ։
2001 թ.-ին Վաղինակ Գալստյանը դարձավ աշխարհի չեմպիոն.
Արսեն Ջուլֆալակյանը դարձավ Եվրոպայի և աշխարհի չեմպիոն։
2007 թ.-ին Պատրիկեև, Յուրի Նիկոլաևիչը դարձավ Եվրոպայի կրկնակի չեմպիոն և օլիմպիական մեդալակիր Պեկինում, Հայաստանի կողմից.
2013 թ.-ին Ասլանյան Կարենը դարձավ աշխարհի երիտասարդների չեմպիոն, Եվրոպայի առաջնությունների բազմակի մեդալակիր (2018, 2019, 2020), Կլայպեդա քաղաքում 2017 թվականին Աշխարհի չեմպիոն զինծառայողների շրջանում։
Սամվել Գևորգյանը Եվրոպայի և Օլիմպիական խաղերի 2016 թ. արծաթե մեդալակրի Միհրան Հարությունյանի պատասխանատու մարզիչն է։
2018 թ.-ին Դավիթ Հովասափյանը, դարձավ աշխարհի գավաթի արծաթե մեդալակիր։
Ծանոթագրություններ
Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Երևան քաղաքում ծնվածներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:1970 ծնունդներ Կատեգորիա:Հունիսի 23 ծնունդներ Կատեգորիա:ՀՀ վաստակավոր մարզիչներ
Արշալույս Մարգարյան (բանաստեղծ)
Արշալույս Հակոբի Մարգարյան , հայ խորհրդային բանաստեղծուհի։ ԽՍՀՄ գրողների միության անդամ 1944 թվականից։
Կենսագրություն
Արշալույս Մարգարյանը ծնվել է 1914 թվականի ապրիլի 18-ին, Թիֆլիսում։ Ծնողները գաղթել են Վանից։ Նախնական կրթությունն ստացել է Թիֆլիսի համար 73 հայկական միջնակարգ դպրոցում։ 1936 թվականին ավարտել է Երևանի պետական համալսարանի բանասիրական ֆակուլտետը։
Ստեղծագործություններ
Առաջին գիրքը՝ «Ձնծաղիկներ» խորագրով, լույս է տեսել 1947 թվականին։ Հրատարակել է «Գարնանային վտակներ» (1954), «Հայրենի հովիտ» (1958), «Հեռաստաններ» (1962), «Երբ սիրում ես» (1970), «Դու ինձ սպասում էիր» (1975), «Ինձ հետ էիր դու» (1979) և այլ ժողովածուներ։ Գրել է նաև մանուկների համար՝ «Թթենու տակ» (1954), «Մանկապարտեզ № 1» (1972)։ Ռուսերեն լույս են տեսել նրա «Ծաղկունք» (Երևան, 1956), «Հեռաստաններ» (Մոսկվա, 1970), «Դու ինձ սպասում էիր» (Մոսկվա, 1979) գրքերը ։
Ծանոթագրություններ
Կատեգորիա:Հայ բանաստեղծներ Կատեգորիա:ԵՊՀ շրջանավարտներ Կատեգորիա:ԽՍՀՄ գրողների միության անդամներ
Մարկազիտ
Մարկազիտ (ուշ լատ․ marcasita, բառն ունի պարսկական ծագում), ճառագայթող հրաքար, միներալ, բնական ծծմբային երկաթի (FeS2) բազմաձև տարբերակը։ Բյուրեղագիտական համակարգը ռոմբային է։ Առաջացնում է նիզակաձև, հաճախ բարդ կրկնաբյուրեղներ, կատարանման մակաճումներ, կլորավուն կոնկրեցիաներ կամ սև մրախառը զանգվածներ։ Գույնը՝ լատունի դեղին, փայլը՝ մետաղական։ Կարծրությունը՝ 6-6, 5, խտությունը՝ 4900 կգ/3։ Առաջանում է հիդրոթերմալ հանքավայրերում սպիրիտի, պիրոտինի և այլ սուլֆիդների հետ միասին։ Օգտագործվում է ծծմբաթթու ստանալու համար։
Ապե
Ապե (Ape), փոքր քաղաք Լատվիայի հյուսիս-արևելքում, վարչական կենտրոնը գտնվում է Ապեի շրջանում։
Գտնվում է Վայդավա գետի մոտ, Ռիգայից 177 կմ հյուսիս-արևելք Էստոնիայի սահմանի մոտ։ Էստոնական լեզվով քաղաքը կոչվում է Հոպա։ 2007 թվականի տվյալներով քաղաքում բնակվում է 1.8 հազար մարդ։
Այստեղ գործում է փայտամշակման և սննդի արդյունաբերություն։
Մինչև 2009 թվականի հուլիսի 1-ը քաղաքը գտնվում էր Ալուկսնենսկիի շրջանի մեջ։
Ավտոճանապարհներ
Ապե քաղաքի միջով ընթանում է տարածաշրջանային դժվարանանցանելի Ալուկսնե-Ապե ավտոճանապարհը (Էստոնիայի սահմանի մոտ), որի շարունակությունն է Ապե-Մինիստե ավտոճանապարհը (Լատվիայի սահմանի մոտ)։
Շտադում
Շտադում (Stadum), համայնք Գերմանիայի Դաշնային Հանրապետության Շլեզվիգ Հոլշտայն երկրի Նորդֆրիզլենդ կոչվող շրջանում։ Բնակչությունը 2014 թվականի տվյալներով կազմում է 993 բնակիչ։
Ապե
Միջքաղաքային ավտոբուների գործունեություն
Հիմնական երթուղիներն են՝ Ապե-Սմիլտենե-Ռիգա, Ապե-Սմիլտենե-Ցեսիս, Ապե-Ալուկսնե։
Արտաքին հղումներ
Կատեգորիա:Լատվիայի քաղաքներ
Արկադի Սնեսարև
Արկադի Սնեսարյով (Аркадий Георгиевич Снесарев, ), խորհրդային սցենարիստ, ռեժիսոր և խմբագիր ։
Կենսագրություն
Ծնվել է 1932 թվականի հունվարի 23-ին, Մոսկվայում ։ 1949 թվականին ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի կինոյի տեսության ֆակուլտետ, որն ավարտել է 1954 թվականին։ 1958 թվականից աշխատել է որպես խմբագիր «Սոյուզմուլտֆիլմ» կինոստուդիայում։ Այդ ժամանակվանից սկսել է գրել խորհրդային մուլտֆիլմերի սցենարներ, եղել է «Սոյուզմուլտֆիլմ» կինոստուդիայի գեղարվեստական ​​խորհրդի անդամ և «Ֆիտիլ» երգիծական կինոամսագրի խմբագրական խորհրդի անդամ։ Կինոյի վերաբերյալ հոդվածների հեղինակ է թերթերում և ամսագրերում (այդ թվում` «Դդրամատուրգիայի հարցեր, «Կինոյի տարեգիրք»)։
Արտաքին հղումներ
Կատեգորիա:Խորհրդային սցենարիստներ Կատեգորիա:Խորհրդային կինոռեժիսորներ Կատեգորիա:Խորհրդային խմբագիրներ
Պիլա (Վերչելի)
Պիլա (Pila), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 8 կմ² տարածք։ Բնակչությունը 2008 թվականի տվյալներով 133 մարդ է։ Հեռախոսային կոդը՝ 0163 ։ Փոստային ինդեքս 13020։ Խտությունը՝ 17 մարդ/կմ²։
Ժողովրդագրություն
Բնակչության աճ.
Արտաքին հղումներ
Կատեգորիա:Իտալիայի բնակավայրեր
Մարզական ֆեդերացիա
Մարզական ֆեդերացիա, սպորտային ֆեդերացիա, ֆիզկուլտուրայի ու սպորտի միջազգային (աշխարհամասային) և ազգային (որևէ երկրի) պետական կազմակերպություն, որն ունի տվյալ երկրում անցկացվող կոնկրետ մարզաձևի անցկացումը կարգավորող գործառույթներ։ Աշխարհի տարբեր երկրներում գործում են բազմաթիվ մարզական ֆեդերացիաներ։
Հայաստանում գործում են ֆուտբոլի, բասկետբոլի, մարմնամարզության, շախմատի, ժամանակակից հնգամարտի, բռնցքամարտի, ծանրամարտի, ջրային, տեխնիկական ու պաշտպանական մարզաձևերի, թեթև աթլետիկայի, թենիսի, սեղանի թենիսի, դասական ըմբշամարտի, պաուերլիֆտինգի և այլ մարզական ֆեդերացիաներ։
Կատեգորիա:Սպորտային կազմակերպություններ
Թուսոնյան աղբի նախագիծ
Պատմություն
Ուիլյամ Րաթյեն (ում ընկերաբար կոչել են «Մոլորակի կապիտան»՝ ի նմանություն ամերիկյան անիմացիոն սերիալի՝ Երկիր մոլորակը բնապահպանական աղետներից փրկող հերոսի) և նրա ուսանողները հետազոտել են դիտարկվող թաղամասերի աղբարկղերում Թուսոնի բնակչության աղբանետած թափոնների պարունակությունը՝ սպառողական մոդելներ ուսումնասիրելու նպատակով։ Նրանք աղբամաններից ստացված քանակական տվյալները համեմատվել են այն տեղեկատվության հետ, որը հայտնի էր այդ աղբամանների սեփականատերերի մասին։ Արդյունքները ցույց տվեցին, որ մարդկանց կամավոր հայտնած տեղեկություններն իրենց սպառման սովորությունների մասին միշտ չէ, որ համընկնում են իրենց աղբամանների պարունակության հետ։ Օրինակ՝ ալկոհոլի սպառումն զգալիորեն ավելի բարձր էր՝ ուսումնասիրվող մարդկանց կողմից հարցաթերթիկներում լրացված տեղեկությունների համեմատ ։
Այս բացահայտումներն ընդգծեցին մարդկանց ինքնագնահատականի և փաստացի վարքագծի տարբերությունները։ Նման եզրակացությունները կասկածի տակ են դնում հնագիտական պեղումների վերաբերյալ պատմական արձանագրությունների հուսալիությունը և հաստատոմ են պրոցեսուալ հնագիտության մոտեցումները գիտական վերլուծության առավելությունների կապակցությամբ։
1987 թվականին նախագիծն ընդլայնել՝ ներառելով աղբավայրերը։ Րաթյեի հնագիտական խումբն իրականացնում է մի շարք համակարգային հնագիտական պեղումներ՝ մանրակրկիտ խախալելով, դասակարգելով, տեսակավորելով և արձանագրելով է ավելի քան 14 տոննա պեղված նյութի պարունակությունը։
Րաթյեի բազմաթիվ կարևոր արդյունքներից էին նրա եզրակացություններն աղբավայրերի վատթարացման և սպառողական աղբի մոդելների վերաբերյալ։ Օրինակ՝ Րաթյեի աշխատանքից առաջ իշխում էր ենթադրական պատկերացում այն մասին, որ տնտեսական անկման շրջանում մարդիկ ավելի քիչ ծախսեր են կատարում թանարժեք ապրանքների վրա։ Րաթյեի՝ աղբավայրի նախագիծը ցույց տվեց, որ այս պատկերացումը սխալ է. երբ ռեսուրսները սակավ են, մարդիկ, որպես կանոն՝ հակված են ավելի մեծ քանակությամբ գնումներ կատարել։ Օրինակ`տավարի մսի դեպքում, մարդիկ գնում են միսը՝ «քանի դեռ այն վաճառվում» է մտավախությամբ, և ի վերջո աղբանետում են այն, քանի որ գնել են չափից շատ և չեն կարող սպառել մինչև պիտանելության ժամկետի ավարտը։ Րաթյեի տվյալները ցույց են տալիս, որ տնտեսական ճգնաժամի ընթացքում տավարի միսն ավելի շատ է աղբանետվում։ Ուսումնասիրությունները ցույց տվեցին նաև, որ Թուսոնի բնակիչները թափում են իրենց գնած սննդի 10 տոկոսը և որ միջին եկամուտ ունեցող տնային տնտեսությունները ավելի շատ սնունդ են վատնում, քան աղքատ կամ հարուստ։ Աղբի նախագիծը բացահայտեց մի ֆենոմեն, որը անվանեց Lean Cuisine–ի սինդրոմ (Lean Cuisine–ը ԱՄՆ–ում, Կանադայում և Ավստրալիայում հայտնի սառեցված խորտիկների վաճառք իրականացնող սննդի ցանց է, որն իր գործունեության սկզբում հռչակում էր իրեն որպես ցածր կալորիականությամբ սնունդ առաջարկող, սակայն այժմ ցանցը վաճառում է պիցցա, ավնադական սնունդ, էնթնիկ խոհանոցի ճաշատեսակներ)։ Մարդիկ իրենց սննդակարգում անառողջ ուտելիքի չափաբաժնի և մրգերի և դիետիկ սննդի չափաբաժնի մասին սխալ ընկալում ունեն՝ պատկերացնելով, որ առաջինը նվազ է, իսկ երկրորդը գերակայում է։ Մարդկանց մեծամասնությունը թերագնահատում է ալկոհոլի իր սպառումը 40-60 տոկոսով։ Մյուս կողմից՝ տնային տնտեսությունների ղեկավարները պարբերաբար չափազանցում են իրենց ընտանիքների կողմից սպառող սնդի չափը․ այս երևույթը նախագծում անվանվեց Լավ պրովայդերի սինդրոմ ։
Սխալ ընկալում ունենալով սեփական սպառման մոդելների վերաբերյալ՝ հետևաբար մարդիկ կարող ենք սխալ պատկերացում կազմել նաև աղբանետումների վերաբերյալ։ Մարդկանց մեծ մասը կարծում էր, որ պոլիստիրոլից պատրասվող և արագ սննդի ոլոտում օգտագործվող տարաները, կենցաղային տեխնիկայի փաթեթավորման շրջանակները, նշանակալի բաժին են կազմում են մեր աղբանետումներում՝ նպաստելով աղբավայրերի ծավալների արագ աճին։ Սակայն աղբի նախագիծը պարզեց, որ պոլիստերոլից արտադրված ապրանքները կազմել են  1980-1989 թվականներին աղբավայրեր թափված թափոնների ծավալի մինչև 1%–ը։ Եվս մեկ սխալ ենթադրություն, որը շտկեց Րաթյեն, աղբավայրերում թղթի քայքայումն էր։ Երկար ժամանակ, կարծում էին, որ թուղթը համեմատաբար անվտանգ և էկոլոգիապես մաքուր թափոնի տեսակ է, որը ենթակա է արագ քայքայման աղբավայրերում։ Րաթյեն ցույց տվեց, որ իրականում թուրթը տիպիկ վատ քայքայվող թափոն է․ աղբավայրերում թափված թերթերը նույնքան թարմ ու ընթերցելի են, ինչև կես դար առաջ՝ հրատարակման օրը ։
Ապա ինչ էր կազմում աղբի ամենամեծ բաժինը։ Զարմանալի չէ, որ 80-90–ականներին՝ տեղեկատվական դարում, դա ​​թուղթ էր, որի ծավալները կազմում էին աղբավայրերի պարունակության ավելի քան 40%–ը։ Հաջորդիվ՝ շինարարական աղբն էր և բակային թափոնները, որոնք բաղկացած են խոտից և տերևներից։
Խնդիրը նրանում է, որ աղբավայրերը «թափոնները կոմպոստի վերածման խոշոր արտադրամաս չեն, այլ մեծ զմռսողներ են»։ Աղբը ենթարկվում է բիոքայքայման, սակայն դրա տեմպը չափվում է դարերով, ոչ թե տասնամյակներով։ Նույնիսկ օրգանական նյութերը, ինչպիսիք են սննդամթերքը, 30 կամ 40 տարի անց էլ անփոփոխ են մնում ։
1992 թվականին Րաթյեն, The Atlantic ամսագրի խմբագիր Քալեն Մերֆիի հետ համագործակցությամբ. ամփոփում է իր երկարամյա հետազոտությունները գարբոլոգիայի ոլորտում «Աղբ. Աղբավայրերի հնագիտություն» հանրամատչելի և պրովոկացիոն գրքում, որում փաստերը ներկայացված են առանց երեսպաշտության և թիրախավորում են գարբոլոգիայի վերաբերյալ հասարակության մեջ իշխող կարծրատիպերը։ Գրքի ուղերձն է. «Այն, ինչին մարդիկ տիրապետել են և աղբանետել, կարող է ամենայն պերճախոսությամբ, ավելի հագեցած և ճշմարտացիորեն պատմել կյանքի մասին, որը դրանց տերերը վարում են, քան իրենք երբևէ կկարողանային»։ Գրքի հիմնական դասը նրանում է, որ այն, ինչ մենք կարծում ենք, թե տեղյակ ենք աղբի մասին, հաճախ հիմնված է կես ճշմարտությունների, սխալ պատկերացումների և թերի գիտելիքների վրա։ Գրքի հեղինակները առաջարկում են մի շարք քաղաքականություններ, որոնք կարող են արդյունավետորեն նվազեցնել թափոնների քանակությունը. անհրաժեշտ է սովորել կրճատել թափոնների արտադրությունը և խրախուսել վերամշակումը ։
Ծանոթագրություններ
Կատեգորիա:Հնագիտական կազմակերպություններ Կատեգորիա:Շրջակա միջավայր Կատեգորիա:Բնապահպանություն Կատեգորիա:Աղբ
Յուստիկ (գետ)
Յուստիկ (Юстик), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կարագայ գետի ձախ ափով՝ 8 կմ հեռավորության վրա։ Գետի երկարությունը 12 կմ է։ Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Շաշիկման (գետ)
Շաշիկման (Шашикман), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ուրսուլ գետի ձախ ափով՝ 40 կմ հեռավորության վրա։ Գետի երկարությունը 15 կմ է։ Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Օրսան (Օդի գավառ)
Օրսան (Orsans), համայնք Ֆրանսիայի Օկսիտանիա մարզի Օդ գավառում :
Բնակչությունը 2008 թվականի դրությամբ կազմում է 90 մարդ, բնակչության խտությունը` 9.05 մարդ/կմ²: Բնակավայրը զբաղեցնում է 9.94 կմ² տարածք:
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 31 կմ արևմուտք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 54 աշխատունակ (15-64 տարեկան) բնակիչ, որոնցից ակտիվ էին 39-ը, իսկ ոչ ակտիվները` 15: Ակտիվության ցուցանիշը կազմում է 72,2 %: 39 աշխատունակ մարդկանցից աշխատել է 36 անձ (20 տղամարդ և 16 կին): Գործազուրկ են եղել 3 անձ (0 տղամարդ և 3 կին): 15 անաշխատունակներից 4-ը եղել են աշակերտներ կամ ուսանողներ, 5-ը` թոշակառուներ, իսկ 6-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ջուլիետա Մազինա
Ջուլիետա Մազինա (Giulietta Masina, իրական անունը` Ջուլյա Աննա Մազինա (Giulia Anna Masina), ), թատրոնի և կինոյի իտալացի դերասանուհի։ Արժանացել է Կաննի կինոփառատոնի պարգևին` կանացի լավագույն դերի համար (1957): Իտալիայի ազգային «Դավիդ դի Դոնաթելլո» մրցանակի դափնեկիր (1966):
Սեմյոն Մուրադյան
Սեմյոն Սեմյոնի Մուրադյան,, հայ ֆուտբոլիստ, հարձակվող։ Հայաստանի պատանեկան և երիտասարդական հավաքականների նախկին խաղացող։ Երևանի «Բանանց» ֆուտբոլային ակումբի կազմում հանդես է եկել Հայաստանի առաջնության բարձրագույն խմբում։
Ջուլիետա Մազինա
Կենսագրություն
Ջուլիետա Մազինան ծնվել է Իտալիայի Էմիլիա Ռոմանիա մարզի Սան Ջորջիո դի Պիանո համայնքում։ Նրա հայրը ջութակահար և երաժշտության դասատու էր, իսկ մայրը` դպրոցի ուսուցչուհի։ Ջուլիետան չորս երեխաներից ավագն էր։ Դեռ մանուկ հասակից նա հակվածություն էր դրսևորում թատրոնի, պարերի և երաժշտության հանդեպ։ Դպրոցն ավարտելուց հետո նրան ուղարկել են Հռոմ` բարեկամուհու մոտ, որտեղ նա սովորել է Սուրբ Ուրսուլայի շքանշանի Հռոմեական միության վանական գիմնազիայում։ Չնայած Ջուլիետան ցանկանում էր դաշնակահարուհի դառնալ, այնուամենայնիվ ընդունվել է Հռոմի Լա Սապիենցա համալսարանի բանասիրական ֆակուլտետ և ավարտելուց հետո ստացել ժամանակակից գրականություն դասավանդողի վկայագիր ։
Սովորելու տարիներին ուսանողական թատրոնում նա խաղացել է զանազան դերեր, իսկ հետագայում աշխատանքի է անցել ռադիոյում, ելույթներ ունեցել ռադիոհաղորդումներում, որոնց սցենարները գրում էր իտալական կինոյի ապագա ռեժիսոր Ֆեդերիկո Ֆելինին։ Վերջինս այն ժամանակ ամսագրերից մեկում աշխատում էր որպես ծաղրանկարիչ։ Նրա խնդրանքով է դերասանուհին փոխել իր անունը և դարձել Ջուլիետա ։
Սեմյոն Մուրադյան
Ակումբային կարիերա
Սեմյոն Մուրադյանը իր պրոֆեսիոնալ կարիերան սկսել է «Բանանց» ֆուտբոլային ակումբում։ Առաջին մրցաշրջանում ակումբի համար խաղացել է առաջնության վերջին 5 խաղերը, որոնցում խփել է 3 գնդակ։ Նրա ցույց տված արդյունքները ղեկավար կազմին թույլ տվեցին նրան ներառել հիմնական կազմում։ Հաջորդ մրցաշրջանում անցկացվել է 21 խաղ, սակայն սակագները մնացել են ամփոփոխ-4 խաղ, բայց գավաթային խաղում Մուրադյանը շատ առաջընթաց ցուցաբերեց։ 6 խաղերից Սեմյոն Մուրադյանը խփել է 9 գոլ։ Այսպիսով՝ Սեմյոն Մուրադյանը 2007 թվականի գավաթի խաղարկությանը շատ կարևոր դեր է խաղացել։
Ջուլիետա Մազինա
Կենսագրություն
Առաջին անգամ Ջուլիետան կինոյում նկարահանվել է Ալբերտո Լատուադայի «Առանց խղճի» (1947 թ.) կինոնկարում, որտեղ կատարել է մարմնավաճառուհի Մարչելլայի դերը ։ Այդ դերակատարման համար արժանացել է «Արծաթե ժապավեն» մրցանակին։ Ջուլիետայի ամենահայտնի ֆիլմերից արժե նշել «Կաբիրիայի գիշերները» (1957 թ.), «Ջուլիետան և հոգիները» (1965 թ.), «Ջինջերն ու Ֆրեդը» (1986 թ.) և այլ կինոնկարներ։ Նրան անվանել են «կիսաշրջազգեստով Չապլին» ։
Անձնական կյանք
Ջուլիետա Մազինան 1943 թվականին ամուսնացել է Ֆեդերիկո Ֆելինիի հետ։ 1945 թվականին ծնվել է նրանց որդին, սակայն մեկ ամիս անց մահացել է գլխուղեղի բորբոքումից ։ Դրանից հետո նրանք այլևս երեխաներ չեն ունեցել։
Սեմյոն Մուրադյան
Ակումբային կարիերա
11 անցկացված խաղերից, հաջորդ առաջնությանը Մուրադյանը ոչ մի գնդակ չխփեց։ Ակումբի կառավարությունը ստիպված բարձրացրեց պռանսվերի։ Ֆուտբոլիստով սկսեց հետաքրքրվել «Ուլիս»-ը, որը Մուրադյանին գնեց մրցաշրջանի առաջին մրցաշրջանում։ Դրանից հետո տեղափոխվել է Երևանի «Արարատ» ֆուտբոլային ակումբ։ Նոր ակումբում Մուրադյանը չընդգրկվեց կազմի մեջ, որի մասին փաստում են «Արարատ»-ում անցկացված 3 խաղերը։ 2010 թվականի մրցաշրջանում Մուրադյանը հանդես է եկել «Գանձասար» ֆուտբոլային ակումբում, բայց այդտեղ Մուրադյանին չհաջողվեց երկար խաղալ։ Առաջնության կեսից Մուրադյանը տեղափոխվեց հիմնական կազմ ։ «Միկայում» անցկացրած երկրորդ խաղում Մուրադյանը բացեց թիմում իր գոլերի հաշիվը ։
Ջուլիետա Մազինա
Անձնական կյանք
Ջուլիետա Մազինան մահացել է 1994 թվականի մարտի 23-ին` թոքերի քաղցկեղից, ամուսնու մահվանից հինգ ամիս անց։ Թաղված է Ռիմինիում` Ֆեդերիկո Ֆելինիի կողքին։ Նրանց դամբարանի հեղինակը հայտնի քանդակագործ Առնալդո Պոմոդորոն է։
Արտաքին հղումներ
Կատեգորիա:Իտալացի դերասանուհիներ Կատեգորիա:Հռոմի Սապիենզա համալսարանի շրջանավարտներ Կատեգորիա:Թատրոնի դերասանուհիներ Կատեգորիա:Իտալացի կինոդերասանուհիներ Կատեգորիա:Թոքի քաղցկեղից մահացածներ Կատեգորիա:Իտալացի սցենարիստներ
Վրաստանի տոներ
Վրաստանի պետական տոների ցանկը.
Կատեգորիա:Վրաստան
Bcrypt
bcrypt, ադապտացված կրիպտոգրաֆիկական հեշ-ֆունկցիա, որը նախատեսված է գաղտանաբառերի կոդավորման համար։ Ֆունկցիան ստեղծվել է Նիլս Պրովոսի և David Mazières-ի կողմից։ Ֆունկցիան հիմնված է Blowfish-ի վրա, որը առաջին անգամ ներկայացվել է USENIX-ին 1999 թվականին ։ Ֆունկցիան համարվում է ադապտացված՝ իր աշխատանքի ժամանակ կարելի է դադաղեցնել գործընթացը, որպեսզի դժվարացնում հաքերիների կատարած հարձակումները։
Blowfish-ն տարբերվում է շատ ալգորիթմներից իր կոդավորման բարդ բանալիներով։
Պրովոսը և Mazières-ը օգտագործեցին այս յուրահատկությունը, սակայն փոփոխեցին այդ բանալիները, ստանալով «Eksblowfish» (expensive key schedule Blowfish) կոդավորումը։
Առաջին տարբերակը ստեղծվեց crypt ֆունկցիայով OpenBSD-ով։ Գոյություն ունեն նաև տարբերակներ Java, Python, Nim, C#, Ruby, Perl, PHP 5.3, Node.js, Go և մի քանի այլ տարբերակների համար ։
Ալգորիթմ
bcrypt ալգորիթը օգտոգործում է Eksblowfish բանալին․
EksBlowfishSetup(cost, salt, key) state \gets InitState state \gets ExpandKey(state, salt, key) repeat (2cost) state \gets ExpandKey(state, 0, key) state \gets ExpandKey(state, 0, salt) return state
InitState ֆունկցիան համապատասխանում է Blowfish օրիգինալ ֆունկցիային՝ P և S-box զանգվածը լրացնելու համար օգտագործվում է թվի \pi մասը։
ExpandKey ֆունկցիա․ ExpandKey(state, salt, key) for(n = 1..18) Pn \gets key[32(n-1)..32n-1] \oplus Pn //treat the key as cyclic ctext \gets Encrypt(salt[0..63]) P1 \gets ctext[0..31] P2 \gets ctext[32..63] for(n = 2..9) ctext \gets Encrypt(ctext \oplus salt[64(n-1)..64n-1]) //encrypt using the current key schedule and treat the salt as cyclic P2n-1) \gets ctext[0..31]        P2n \gets ctext[32..63]     for(i = 1..4)         for(n = 0..127)             ctext \gets Encrypt(ctext \oplus salt[64(n-1)..64n-1]) //as above             Si[2n] \gets ctext[0..31]             Si[2n+1] \gets ctext[32..63]     return state
Հեշի հաշվարկի համար bcrypt-ը մշակում է ներմուծվող տվյալները համարժեք կոդավորմամբ՝ eksblowfish․ bcrypt(cost, salt, key, input) state \gets EksBlowfishSetup(cost, salt, key) ctext \gets input repeat (64) ctext \gets EncryptECB(state, ctext) return Concatenate(cost, salt, ctext)
Թերություններ
bcrypt-ը մշակվել է 1999 թվականին և պաշտպանված է եղել այն ժամանակների հարձակումների հանդեպ։ Ներկա պահին այն ստացել է ծրագրավորման լոգիկա, որոնց շնորհիվ այն շարունակում է մնալ պաշտշանված։ 2009 թվականին ստեղծվել էր scrypt ալգորիթմը, որի աշխատանքի համար անհրաժեշտ էր հիշողության մեծ ծավալ ։
Ծանոթագրություններ
Կատեգորիա:Գաղտնագրություն Կատեգորիա:Վիքիպեդիա:Նավարկման կաղապարներ
Ժայռային փոքր սիտեղ
Ժայռային փոքր սիտեղ, սիտեղների ընտանիքի թռչուն։ Նստակյաց է, տարածված։
Արտաքին կառուցվածք
Մարմնի երկարությունը 13, 5-14, 5 սմ է, թևերի բացվածքը՝ 23-25 սմ, կենդանի զանգվածը՝ 24-27 գ։ Մարմինը վերևից և պոչը կապտամոխրագույն են, ներքևից՝ սպիտակ, ներքնապոչը՝ բաց նարնջագույն։ Կտուցը բարակ է, սև, հիմքում՝ բաց գույնի։ Կտուցի հիմքից դեպի ծոծրակն է ձգվում սև, համաչափ լայնությամբ ակնաշերտը։
Կենսակերպ
Բնակվում է ժայռոտ սարալանջերին, ձորերում, ձմռանը՝ ծառերի վրա։ Սնվում է անողնաշարավորներով, սերմերով, պտուղներով։ Աղմկոտ է, շարժունակ և ամրակազմ։ Երգը նման է սուլոցների։ Ժայռերի, թփերի արանքում ցատկոտում է ընդհատ-ընդհատ ոստյուններով։ Հաճախ կտրուկ թափ է տալիս թևերն ու շարժում պոչը։
Բնադրում
Հարսանեկան խաղերն սկսվում են փետրվարի կեսից մայիս-հունիս։ Բնադրազույգերը մշտական են։ Բույնը կառուցում է հիմնականում արուն՝ 15-18 օրվա ընթացքում (էգը ժամանակ առ ժամանակ շինանյութ է մատակարարում)։ Բնադրում է ժայռաճեղքերում կամ ժայռերի պատերին։ Բույնը կլորավուն է (կավե պուլիկի վզիկի նմանվող թռիչքային անցքով), ծեփում է կավից (որը շաղախում է թքով), օգտագործում գունավոր բզեզների և այլ միջատների մնացորդներ, արտաքին մասը պատում մեծ թրթուրների (որոնց ճզմում է կտուցով) լորձով։ Ցամքարը բաղկացած է մանր կրծողների մազերից։ Ապրիլի սկզբին բնում հայտնվում են առաջին ձվերը։
Դնում է 21 մմ տրամագծով, սպիտակ՝ կարմրադարչնագույն վրձնախազերով 5-10 ձու։ Թխսակալում է էգը՝ 15-18 օր։ 25 օրական ձագերը դուրս են գալիս բնից, սակայն կատարյալ թռիչքի ունակություն ձեռք են բերում ևս 24-25 օր ծնողների հսկողության տակ մնալուց հետո։
Կատեգորիա:Սիտեղներ
ՀՀ ԱԺ 6-րդ գումարման պատգամավորների ցանկ
Հայաստանի Հանրապետության Ազգային ժողովը (ՀՀ ԱԺ) Հայաստանի բարձրագույն օրենսդիր մարմինն է։ Հայաստանի Ազգային Ժողովի 6-րդ գումարման ընտրությունները տեղի են ունեցել 2017 թվականի ապրիլի 2-ին։
2017 թվականի ապրիլի 2-ի խորհրդարանական ընտրություններին մասնակցել է 9 քաղաքական ուժ՝ 4 դաշինք և 5 կուսակցություն ։ Արդյունքում ԱԺ-ն ստացել է 105 պատգամավոր։ Համաձայն Հայաստանի ընտրական օրենսգրքի, վեցերորդ գումարման Ազգային Ժողովի պատգամավորների 50 %-ը անցել են համամասնական ցուցակով, իսկ մյուս 50%՝ վարկանիշային ընտրակարգով ։
«Ծառուկյան» դաշինքի մանդատների հետ կապված սկանդալ
2017 թվականի մայիսի 3-ի նիստում ՀՀ Կենտրոնական ընտրական հանձնաժողովը գրանցեց ապրիլի 2-ին կայացած խորհրդարանական ընտրությունների արդյունքում ԱԺ պատգամավորների մանդատ ստացած թեկնածուների, սակայն նիստն առանձնացավ նրանով, որ «Ծառուկյան» դաշինքից ինքնաբացարկի դիմում ներկայացրած 23 թեկնածուներից 12-ը նոր դիմումներ էին ներկայացրել՝ պահանջելով չեղարկել հրաժարումի՝ իրենց չգրած դիմումն ու իրենց տալ մանդատները։ Այդ 12 պատգամավորների թվում էին՝ ՔԿՀ նախկին պետ Մուշեղ Սաղաթելյանը, ՀՀՇ նախագահ Արարատ Զուրաբյանը, Արթուր Մանուկյանը՝ ԲՀԿ-ական Աբրահամ Մանուկյանի որդին, ԲՀԿ-ական Սերգեյ Բագրատյանը, նախկին պատգամավորներ Նապոլեոն Ազիզյանը, Հրանտ Դավթյանը, Վահան Կարապետյանը, Հարություն Ղարագյոզյանը, Խաչիկ Մանուկյանը, Ալիկ Եղիկյանը, «Առաքելություն» կուսակցությունից՝ Մանուկ Սուքիասյանը, և ԲՀԿ-ական Արտյոմ Ծառուկյանը ։
Այդ պատգամավորներից մեկը՝ Մուշեղ Սաղաթելյանը հայտարարել էր, որ նախքան ընտրությունները «Ծառուկյան» դաշինքի պատգամավորների թեկնածուները ինքնաբացարկի դիմումներ են ստորագրել, որոնք էլ հետագայում ուղարկվել են ԿԸՀ։ Արդյունքում ինքնաբացարկի դիմում ներկայացրած, այնուհետև դրանից հրաժարված 12 թեկնածուներից 4-ը մանդատ չստացան, քանի որ, ինչպես հետագայում հայտարարել էր ԿԸՀ նախագահ Տիգրան Մուկուչյանը, այդ 4 պատգամավորի ինքնաբացարկը չեղարկվել է, սակայն մանդատ չեն ստանում, քանի որ ուղղակի իրենց հերթը չի հասնում։ Արդյունքում համապետական ցուցակով մանդատ ստացան Արարատ Զուրաբյանը, Սերգեյ Բագրատյանը և Արթուր Մանուկյանը, տարածքային ցուցակով՝ Նապոլեոն Ազիզյանը, Խաչիկ Մանուկյանը, Արտյոմ Ծառուկյանը, Վահան Կարապետյանը, Հարություն Ղարագյոզյանը ։
Սակայն արդեն մայիսի 19-ին հայտնի դարձավ, որ մայիսի 3-ին ինքնաբացարկ դիմում ներկայացրած «Ծառուկյան» դաշինքի երեք պատգամավոր՝ Հարություն Ղարագյոզյանը, Արտյոմ Ծառուկյանը և Խաչիկ Մանուկյանը երկրորդ անգամ են ինքնաբացարկի դիմում ներկայացրել ԿԸՀ։ Թե ինչու նրանք երկրորդ անգամ ինքնաբացարկի դիմում ներկայացրեցին չի պարզաբանվել ։ 2017 թվականի այդ երեք պատգամավորների լիազորությունները դադարեցվեցին ԱԺ կանոնակարգի 154-րդ հոդվածի 1-ին մասի 6-րդ կետի հիման վրա ։ Մայիսի 31-ին ինքնաբացարկ ներկայացրած այդ երեք պատգամավորների փոխարեն մանդատներ ստացան ցուցակի հաջորդիվ պատգամավորները՝ Հակոբ Նազարյանը, Նորա Առուստամյանն ու Գևորգ Պետրոսյանը ։
Բելեն դու Բրեջու դու Կրուս
Բելեն դու Բրեջու դու Կրուս (Belém do Brejo do Cruz), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Կատոլե դու Ռոշայի գավառի կազմի մեջ։ Բնակչությունը կազմում է 6176 մարդ՝ 2006 թվականի տվյալներով։ Գրավում է 603,038 կմ2 տարածք։ Բնակչության խտությունը՝ 10,2 մարդ/կմ²։
ՀՀ ԱԺ 6-րդ գումարման պատգամավորների ցանկ
Արձակում և արտահերթ ընտրություններ
2018 թվականի Թավշյա հեղափոխության գլխավոր արդյունքներից մեկն էր ՀՀ ԱԺ 6-րդ գումարման արձակումը, որտեղ մեծամասնություն էին կազմում ՀՀԿ ներկայացուցիչները։ 2018 թվականի դեկտեմբերի 9-ին տեղի ունեցած ՀՀ ԱԺ արտահերթ ընտրություններ, որոնց արդյունքում 7-րդ գումարման խորհրդարան անցան երեք ուժեր՝ «Իմ քայլը» դաշինք (88 մանդատ), «Բարգավաճ Հայաստան» կուսակցությունը (26 մանդատ) և «Լուսավոր Հայաստան» կուսակցությունը (18 մանդատ) ։
Բելեն դու Բրեջու դու Կրուս
Պատմություն
Քաղաքը հիմնադրվել է 1961 թվականի դեկտեմբերի 22-ին։
ՀՀ ԱԺ 6-րդ գումարման պատգամավորների ցանկ
Նշումներ
Կատեգորիա:ՀՀ ԱԺ պատգամավորների ցանկեր Ա
Բելեն դու Բրեջու դու Կրուս
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր Կատեգորիա:1961 թվականին հիմնադրված բնակավայրեր
Լուբանա
Լուբանա (Lubāna), 1992 թվականից քաղաք Լատվիայի արևելքում, վարչական կենտրոնը գտնվում է Լուբանսկիի շրջանում։ Գտնվում է Մադոնայի հյուսիս-արևելքում Այվիեկստե գետի վրա։ Քաղաքում բնակվում է 1934 մարդ, հիմնականում՝ լատինացիներ։
Քաղաքում գտնվում է լյութերական եկեղեցին, կաթոլիկ եկեղեցին, մանկապարտեզը և դպրոցը։
Ավտոճանապարհներ
Լուբանում գործում է հետևյալ տարածաշրջանային ավտոճանապարհները՝ Յունկալսնավա-Լուբանա և Լուբանա-Դզելզավա։
Տեղական ավտոճանապարհներից հիմնականում գործում է Լուբանա-Ուպատնիեկին։
Ավտոբուսների ծառայություն
Հիմնական երթուղիներն են՝
Արտաքին հղումներ
Կատեգորիա:Լատվիայի քաղաքներ Կատեգորիա:1992 թվականին հիմնադրված բնակավայրեր
Ռուվա (Կուժենգայի վտակ)
Ռուվա (Рува), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Կուժենգա գետի աջ ափին՝ 6,5 կմ հեռավորության վրա։ Գետի երկարությունը 21 կմ է, ավազանի տարածքը 146 կմ2։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Կրիպտոն (հեռուստասերիալ)
«Կրիպտոն» (Krypton) ամերիկյան հեռուստասերիալ, որը նկարահանել է Դեյվիդ Ս․ Գոյերը` Syfy հեռուստաալիքի համար։ Հեռուստասերիալի դեպքերը տեղի են ունենում Կրիպտոն հորինված մոլորակի վրա, մոտավորապես Կալ֊էլի/ Սուպերմենի ծնունդից և մոլորակի պայթյունից 200 տարի առաջ։ Հեռուստասերիալի կենտրոնում Սուպերմենի պապ Սեգ֊Էլն է (Քամերոն Քաֆ)։
«Կրիպտոն» հեռուստասերիալը հեռարձակվել է 2018 թվականի մարտի 21֊ին։ Առաջին եթերաշրջանը ունեցել է 10 էպիզոդ։ 2018 թվականի մայիսին Syfy֊ը հայտարարել է, որ հեռուստասերիալը ունենալու է երկրորդ եթերաշրջան, որի պրեմիերան նախատեսված է 2019 թվականին։
Նախապատմություն
«Կրիպտոն» հեռուստասերիալը Սուպերմենի պապի՝ Սեգ֊Էլի մասին է, ում ընտանիքը արտաքսված է։ Սեգ֊Էլը ցանկանում է հետ բերել իր ընտանիքի պատիվը և փրկել իր սիրելի աշխարհը քաոսից ։
Դերասանական անձնակազմ
Էլերի ընտանիքի հետնորդը, որը լինելու է Ջոր֊Էլի հայրը և Սուպերմենի պապը ։
Կրիպոնի զինվորական գիլդիայի հրամանատարը, որը գաղտնի հարաբերությունների մեջ է Սեգ֊Էլի հետ ։
Մի մարդ, որը գալիս է ապագայից, որ Սեգ֊Էլին նախապես զգուշացնի Բրեյնիակի մասին, ինչպես նաև Սեգին պատմում է նրա թոռան մասին, ով Ադամի ժամանակում հայտնի է, որպես Սուպերմեն Հրամանատար կրիպտոնի բանակում։ Նա նշանված է, պետք է ամուսնանա Լայթայի հետ Ինժեներ և Սեգի ամենամոտ ընկերը Կրտսեր մագիստրատ և Դարոն֊Վեքսի դուստրը
Սեգի պապը, որը խուսափում է մահից Ֆանտոմական գոտի գնալով ։ Լայթա֊Զոդի և Սեգ֊Էլի ապագա որդին ։
Երկրորդական
Էլերի ընտանիքի ընկերը և Օնայի մայրը։ «Սև Զրո» խմբի անդամ։
Կրիպտոնի կրոնական գիլդիայի անդամ, որը ուղեկցում է Ռաոյի ձայնին։ Ցիտոնիտյան աղանդի անդամ, ում Սեգը մի անգամ փրկում է։ Հետագայում նա օգնում է Սեգին։
Ցիտոնիտյան աղանդի անդամ, որը թշնամաբար է վերաբերվում մյուսներին։ «Սև Զրո» խմբի ղեկավարը և Վալ֊Էլի նախկին օգնականը ։
Հրավիրված
Սեգի հայրը։ Սեգի մայրը Լայթայի ջոկատի հրամանատարը
Դումզդեյը CGI֊ի օգնությամբ երևում է հինգերորդ, վեցերորդ և տասերորդ էպիզոդներում ։ 2018 թվականի հուլիսին հայտարարվել է, որ հեռուստասերիալի երկրորդ եթերաշրջանում երևալու են Լոբոն, Նայթուինգը և Ֆլեյմբըրդը ։
Ստեղծում
2014 թվականին հայտնի դարձավ, որ Դեյվիդ Ս․ Գոյերը աշխատում է «Կրիպտոն» անվանումով հեռուստասերիալի վրա ։ 2014 թվականի դեկտեմբերին հաստատվեց, որ հեռուստասերիալը ցուցադրվելու է Syfy հեռուստաալիքով։ Հետագայում հայտարարվեց, որ Գոյերը լինելու է հեռուստասերիալի պրոդյուսերը, իսկ սցենարիստն ու գործադիրը տնօրեն լինելու է Իան Գոլդբերգը ։ 2016 թվականի մայիսին TVLine֊ը հայտարարեց, որ Syfy֊ը պաշտոնապես պատվիրել է առաջին էպիզոդը, ինչպես նաև, որ Դեմիան Քինդլերը լինելու է հեռուստասերիալի շոուռաները, իսկ Գոյերը՝ երկրորդ գործադիր տնօրենը ։ 2017 թվականի ապրիլի 18-ին համացանցում թողարկվեց «Կրիպտոն» հեռուստասերիալի առաջին թիզեր թրեյլերը, ըստ որի այն պետք է հեռարձակվեր 2017 թվականից ։ Հաջորդ ամիս Syfy֊ը Թվիթթերում գրեց, որ հեռուստասերիալը թողարկվելու է 2018 թվականից ։
2018 թվականի մարտի 22֊ին Syfy֊ը հայտարարեց, որ լինելու է հեռուստասերիալի երկրորդ եթերաշրջանը, որի նախատեսվում է 2019 թվականին ։
Քասթինգ
2016 թվականի սեպտեմբերին հայտարարվել է, որ Ջորջինա Քեմբելը մարմնավորելու է Լայթա Զոդին, իսկ 2017 թվականի սեպտեմբերին պարզ դարձավ, որ Շաուն Սիփոսը մարմնավորելու է Ադամ Սթրենջին ։ Հոկտեմբերին Քամերոն Քաֆը սկսեց մարմնավորել Սուպերմենի պապիկին՝ Սեգ֊Էլին, Իան ՄաքԷլհինին՝ Վալ֊Էլին, Էլիոթ Քոուանը՝ Դարոն-Վեքսին, Էն Օգբոմոն՝ Ջայնա֊Զոդին, Ռասմուս Հայդայքերը՝ Քեմին, Ուալիս Դեյը՝ Նիսա֊Վեքսին և Աարոն Փիերը՝ Դև֊Էմին ։ Նոյեմբերին հայտնի դարձավ, որ Բլեյք Ռիթսոնը և Փոլա Մալքոմսոնը մարմնավորելու են Բրեյնիակին և Չարիսին ։ 2018 թվականի հունվարին Հանա Ուեդինգհեմը մարմնավորեց Ջաքս֊Ուրին ։
Սկզբում հայտարարվել էր որ Բազե կինը երևալու է հեռուստասերիալում, սակայն ստեղծողները որոշեցին առաջին եթերաշրջանում չընդգրկել նրան, քանի որ չէր համապատասխանում հեռուստասերիալի իրադաձությունների ընթացքին ։
Նկարահանումներ
2016 թվականի հունիսին նախատեսված էր առաջին սերիայի արտադրությունը սկսել Մոնրեալում ։ Առաջին սերիան նկարահանվել է 2016 թվականի սեպտեմբերին՝ Սերբիայում, Քոլմ ՄաքՔարթիի կողմից ։
Հեռարձակում
«Կրիպտոն» հեռուստասերիալի պրեմիերան եղել է 2018 թվականի մարտի 21֊ին, առաջին եթերաշրջանը ունեցել է 10 սերիա ։
Քննադատական արձագանք
Rotten Tomatoes֊ում հեռուստասերիալը ունի 60% միավոր և միջինը 6.31/10 վարկանիշ, որը հիմնված է 35 գնահատականների վրա ։ Metacritic կայքում հեռուստասերիալը ունի 100֊ից 53 միավոր, որը հիմնված է 14 գնահատականների վրա ։
Արտաքին հղումներ
Կատեգորիա:Անգլերեն հեռուստասերիալներ
Չիլիանո
Չիլիանո  (Cigliano), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 25 կմ² տարածք։ Բնակչությունը 2008 թվականի տվյալներով 4594 մարդ է։ Հեռախոսային կոդը՝ +39 0161։ Փոստային ինդեքս 13043։ Խտությունը՝ 181 մարդ/կմ²։
Ժողովրդագրություն
Բնակչության աճ.
Արտաքին հղումներ
Կատեգորիա:Իտալիայի բնակավայրեր
Իբիսներ
Իբիսներ, արագիլանմանների կարգի թռչունների ընտանիք։ Հայտնի է 30, Հայաստանում՝ 2 տեսակ՝ տարգալակտուց և քաջահավ։
Արտաքին կառուցվածք
Ուղիղ կամ աղեղնաձև կեռված երկար կտուցով, երկար ոտքերով ու պարանոցով թռչուններ են։ Մարմնի կեցվածքն ուղղահայաց է, կտուցի ծայրը՝ գդալանման լայնացած կամ բարակ։
Պատկերասրահ
Կատեգորիա:Արագիլանմաններ
Մայքլ Յանգ
Մայքլ Յանգ, բարոն Յան Դարթինգտոնցի (Michael Dunlop Young, Baron Young of Dartington, ), բրիտանացի սոցիոլոգ, հասարակական գործիչ և քաղաքաքագետ։
Լորդերի պալատի անդամ (1978-2002)։ Բրիտանական ակադեմիայի պատվավոր անդամ (1995)։
Կենսագրություն
1938 թվականին ավարտել է Լոնդոնի տնտեսագիտության և քաղաքական գիտությունների դպրոցը, բակալավրի աստիճանով։ Նույն տեղում 1963 թվականին ստացել է մագիստրոսի, այնուհետև` նաև դոկտորի աստիճան։
1933-1935 թվականներին աշխատել է սոլիսիտորական ընկերությունում։ 1939 թվականին սկսել է բարիստերի գործունեությունը։
1941-1945 թվականներին եղել է Լեյբորիստական կուսակցության քաղաքական ու տնտեսական պլանավորման տնօրեն, իսկ 1945-1951 թվականներին` դրա հետաքննական բաժնի քարտուղարը։
Լոնդոնի հասարակական հետազոտությունների ինստիտուտի հիմնադիրն է և առաջին տնօրենը (1953-2001 թվականներ)։
1961-1966 թվականներին աշխատակցել է Քեմբրիջի համալսարանին, 1961-1963 թվականներին եղել է սոցիոլոգիայի դասախոս։ 1989-1992 թվականներին եղել է Բիրբեքի համալսարանի նախագահ։
Պարգևներ
Շեֆիլդի (1965), Ադելաիդայի (1974) և Քիլի (1991) համալսարանների լեզվաբանության պատվավոր դոկտոր է։ Էքսետերի համալսարանի իրավունքի պատվավոր դոկտոր է (1982)։
1992 թվականին ստացել է Ալբերտի մեդալ։
Արտաքին հղումներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ Կատեգորիա:Բրիտանացի սոցիոլոգներ Կատեգորիա:Բրիտանացի քաղաքագետներ Կատեգորիա:Մեծ Բրիտանիայի քաղաքական գործիչներ Կատեգորիա:Բրիտանացի հասարակական գործիչներ
Ռիբոկսա (գետ)
Ռիբոկսա (Рыбокса), գետ Ռուսաստանում, հոսում է Կարելական ինքնավար հանրապետությունում։ Թափվում է Ռիբոզերո Կոնժա լիճ։ Գետի երկարությունը 11 կմ է, ավազանի տարածքը 50 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Ստորին Վիգ, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Սան Ֆերդինանդո դի Պուլիա
Բնակչությունը կազմում է 11963 մարդ (2016 թ.), բնակչության խտությունը կազմում է 338,66 մարդ/կմ²։ Զբաղեցնում է 41,23 կմ² մակերես։ Փոստային ինդեքս՝ 71046, հեռախոսային կոդ՝ 0883։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Պայմանական դատապարտություն
Պայմանական դատապարտություն, դատավճռով նշանակված պատիժը դատապարտյալի նկատմամբ ի կատար չածելը՝ պայմանով, որ նա սահմանված փորձաշրջանում նոր դիտավորյալ հանցագործություն չի կատարի։ Ըստ խորհրդային օրենսդրության, պայմանական դատապարտություն կիրառվում է ազատազրկման և ուղղիչ աշխատանքների դատապարտվածների նկատմամբ այն դեպքերում, երբ, հաշվի առնելով գործի հանգամանքներն ու հանցավորի անձնավորությունը, դատարանը նպատակահարմար է համարում նշանակված պատիժը հանցավորի նկատմամբ ի կատար չածել։ Փորձաշրջանում (նշանակվում է 1–5 տարի ժամկետով) նոր հանցագործություն կատարելու և ազատազրկման դատապարտվելու դեպքում դատապարտյալի նկատմամբ պատժաչափը վերջնականորեն որոշվում է մի քանի դատավճիռներով պատիժ նշանակելու և պատիժներն ի մի գումարելու կանոնով։ Եթե դատապարտյալը փորձաշրջանում նոր հանցագործություն (հասարակական կամ այլ կարգի խախտումներ) չի կատարում, նշանակված ժամկետն անցնելուց հետո դատվածությունը մարվում է։
Կատեգորիա:Օրենսդրություն Կատեգորիա:Իրավաբանություն Կատեգորիա:Քրեական իրավունք
Լա Պալմ (Օդի գավառ)
Լա Պալմ (La Palme), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 1508 մարդ, բնակչության խտությունը` 54.90 մարդ/կմ²։ Բնակավայրը զբաղեցնում է 27.47 կմ² տարածք։
Աշխարհագրություն
Գտնվում է Փարիզ քաղաքից 660 կմ հարավ, Մոնպելիե քաղաքից` 105 կմ հարավ-արևմուտք, Կարկասոն քաղաքից` 60 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 927 աշխատունակ (15-64 տարեկան) բնակիչ, որոնցից ակտիվ էին 581-ը, իսկ ոչ ակտիվները` 346։ Ակտիվության ցուցանիշը կազմում է 62,7 %։ 581 աշխատունակ մարդկանցից աշխատել է 507 անձ (286 տղամարդ և 221 կին)։ Գործազուրկ են եղել 74 անձ (35 տղամարդ և 39 կին)։ 346 անաշխատունակներից 71-ը եղել են աշակերտներ կամ ուսանողներ, 137-ը` թոշակառուներ, իսկ 138-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սու-30
Սուխոյ Սու-30 (Сухой Су-30) խորհրդային (հետագայում ռուսական) արտադրության կործանիչ։
Ընդհանուր բնութագիր
ԽՍՀՄ (հետագայում ռուսական) բազմաֆունկցիոնալ երկտեղանի կործանիչը ստեղծված է Սու-27 կործանիչի հիման վրա և նրա կատարելագործված տեսակն է։ Սու-30 կործանիչը սկզբում հայտնի էր, որպես Սու-27ՊՈՒ։ Այն վերանվանվեց Սու-30 1996 թվականին։ Արևմուտքում Սու-30 կործանիչը կոչվում է Flanker-C: Սու-30 կործանիչները հիմնականում գտնվում են հնդկական Ռազմաօդային ուժերի սպառազինության մեջ, իսկ ռուսական Ռազմաօդային Ուժերում դրանց քանակը սահմանափակ է։
Արտադրություն
Սու-30 կործանիչները ստեղծվել են օդում գերազանցություն ապահովելու նպատակով։ Այս ինքնաթիռը կատարել է իր առաջին թռիչքը 1986 թվականին։ Արտադրության է դրվել 1992 թվականին։ Մինչ օրս Ռուսաստանում ավելի քան 200 հատ Սու-30 կործանիչներ են արտադրվել։ Սու-30 կործանիչի մի տարբերակ էլ արտադրվում է Հնդկաստանում։ Սու-30 կործանիչները արդեն արտահանվել են մի շարք երկրներ՝ մասնավորապես Ալժիր, Չինաստան, Հնդկաստան, Ղազախստան, Մալազիա, Վենեսուելա, Վիետնամ և այլն։
Տեխնիկական տվյալներ
Սու-30 կործանիչների դասավորությունը, շարժիչները, թևերի կառուցվածքի մեծ մասը, պոչը և Վիդեո սարքավորումների մեծ մասը նույն են ինչ Սու-27Ս կործանիչինը, սակայն որոշ պարամետրեր ավելի բարելավված են։ Սու-30 ինքնաթիռն ունի նաև հեռահար հրթիռային ռադար։ Այս կարողությունների առումով Սու-30 կործանիչը ընդհանուր առմամբ նման է ամերիկյան F-15E կործանիչներին։ Այս ինքնաթիռը զինված է ներկառուցված 30 մմ տրամագծով GSH-301 թնդանոթի 150 փամփուշտներով։ Այն կարող է իր հետ փոխադրել մինչև 8000 կգ զինամթերք, այդ թվում, կլաստերի և լազերային ռումբեր։ Սու-30 կործանիչը սնուցվում երկու Saturn ՀՕ-31F շարժիչներով։ Վառելիքի պաշարը կազմում է 3000 կմ և կարող է կատարել 4-5 ժամյա մարտական առաքելություն։ Սու-30 կործանիչներն ունեն նաև օդում վերալիցքավորման հնարավորություն։
Մարտավարական տվյալներ
Սու-30 ինքնաթիռը հիանալի է իրեն դրսևորում մոտիկ մարտերի ժամանակ։ Հզոր, երկկոնտուրային տուրբոռեակտիվ շարժիչների շնորհիվ է, որ ունի բարձր քարշազինվածություն, վառելիքի մեծ պաշար։ Կործանիչի կարևոր հատկանիշներից է ճկունությունը։ Այն ստեղծված է թռչող թև սխեմայով, ինչը, լավ աերոդինամիկայի շնորհիվ, ինքնաթիռին հնարավորություն է ընձեռում փայլուն խուսավարելիություն ապահովել։ Ի տարբերություն Սու-27 կործանիչի` Սու-30 կործանիչն ընդունակ է մարտական գործողություններ վարել ավելի մեծ հեռավորությունների վրա` միևնույն ժամանակ հրամանատարական կետ հանդիսանալով այլ ինքնաթիռների համար։ Նոր ռադիոլոկացիոն, համակարգչային լուծումների և նոր հրթիռների շնորհիվ է, որ մարտական առաջադրանքներ կատարելիս մեծացել է կործանիչի արդյունավետությունը։ Մի քանի զորավարժությունների ժամանակ այս կործանիչներն օդային ուսումնական մարտերում հաղթել են ամերիկյան և եվրոպական կործանիչներին, ինչը հիմք է ծառայել, որպեսզի արագացվի F-22 կործանիչների արտադրությունը։
Յաու Այսաթու
Յաու Այսաթու (Yaou Aïssatou, ), Կամերունի Ազգային ներդրումային կորպորացիայի գլխավոր տնօրեն։ Նաև եղել է Կամերունի Կանանց հարցերի առաջին նախարարը ։
Կենսագրություն
Կամերունի Հյուսիսային շրջանի Թշեբոա բնակավայրի լամիդոյի դուստրն է։ Այստեղ է հաճախել ավագ դպրոց։ Ուսումը շարունակել է Դոուալայի տեխնիկական լիցեյում, որտեղ 1975 թվականին ստացել է բակալավրի աստիճան։ Ավարտելուց հետո տնտեսագիտություն է սովորել Ռուանի համալսարանում, Ֆրանսիայում, այն ավարտել է 1975 թվականին։ Կարճ ժամանակով վերադառնալով Կամերուն` սկսել է աշխատել Կամերունի Ազգային ներդրումային կորպորացիայում` նախքան ուսման նպատակով ԱՄՆ մեկնելը։ ԱՄՆ-ում սովորել է բիզնես կառավարում` ավարտելով մագիստրոսի աստիճանով ։ 1979 թվականին վերադառնալով Կամերուն` կրկին սկսել է աշխատել Ազգային ներդրումային կորպորացիայում` որպես ֆինանսական բաժնի տնօրեն։ 1984 թվականին ստանձնել է Կամերունի Կանանց հարցերի առաջին նախարարի պաշտոնը։ Նա 1985 թվականին փոխարինել է Դելֆին Զանգա Թսոգոյին իշխող Կամերունի ժողովրդական դեմոկրատական շարժման Կանանց կազմակերպության ազգային ղեկավարի պաշտոնում, իսկ 1988 թվականին ստանձնել է Կանանց և սոցիալական հարցերի նախարարի պաշտոնը։ Պաշտոնավարել է մինչև 2000 թվականի ապրիլ ։ 2009 թվականին նշանակվել է Կամերունի Ազգային ներդրումային կորպորացիայի գլխավոր տնօրեն` փոխարինելով Էսթեր Դանգ Բելիբիին ։
Ծանոթագրություններ
Կատեգորիա:Կամերունի կին քաղաքական գործիչներ Կատեգորիա:20-րդ դարի կին քաղաքական գործիչներ Կատեգորիա:Ջորջթաունի համալսարանի շրջանավարտներ Կատեգորիա:Կին նախարարներ
Զորա Հրստոն
Զորա Նիլ Հրստոն (Zora Neale Hurston, ), ամերիկացի գրող, աֆրոամերիկացի (չորս վեպերի և հիսուն հրատարակված պատմվածքների հեղինակ), բանահավաք և մարդաբան, հայտնի է որպես «Նրանց աչքերը տեսել են Աստծուն» (1937) վեպի հեղինակ։ Մասնակցել է այսպես կոչված հարլեմական ռենեսանսի շարժմանը։
Կենսագրություն
Ծնվել է բապտիստ հոգևորականի և դպրոցի ուսուցչուհու ընտանիքում։ 1918 թվականին ընդունվել է Հովարդի համալսարան, որտեղ անցել է իսպաներեն, անգլերեն և հունարեն լեզուների, ինչպես նաև հանրային ելույթի կուրսեր։ 1920 թվականին ստացել է քոլեջն ավարտելու դիպլոմ։ 1927 թվականին ավարտել է Նյու Յորքի Բարնարդ քոլեջը մարդաբանի մասնագիտությամբ։ Եղել է քոլեջի միակ սևամորթ ուսանողը՝ մասնագիտացված աֆրոամերիկական ֆոլկլորի և ղայթանական վուդուի ուսումնասիրմամբ։
Առաջնորդվել է աջերի հայացքներով։ 1948 թվականին վեպի հրապարակումից հետո, որում գլխավոր հերոսները աղքատ սպիտակներն էին, տարբեր հասարակական ուժերի կողմից ենթարկվել է ճնշման, և մնացած կյանքն անցկացրել է Ֆլորիդա նահանգի փոքրիկ քաղաքում, որտեղ աշխատել է դպրոցում և գրադարանում։
Հիշողություն և գնահատականներ
Երկար տարիներ եղել է փաստացի մոռացված, նրա ստեղծագործության հանդեպ հետաքրքրությունը սկսել է վերածնվել միայն 1975 թվականից սկսած։
2013-2019 թվականներին նրա ստեղծագործությունները վերահրատարակվել են, 2014 թվականին նրա 123-ամյա տոնախմբությունը նշվել է Google Doodle-ում ։
Մաուրիսիո Ռոմերո
Մաուրսիո Մարտին Ռոմերո (Mauricio Martín Romero, ), արգենտինացի ֆուտբոլիստ, պաշտպան։
Ակումբային կարիերա
2007 թվականի ամռանը նա տեղափոխվել է մեքսիկական «Մոնարկաս Մոնրեալ» ակումբի կազմ։ Օգոստոսի 4-ին «Վերակրուս» ակումբի դեմ խաղի ժամանակ Ռոմերոն կատարել է իր նորամուտը Մեքսիկայի առաջնությունում։ « Պաչուկա » ակումբի դեմ խաղի ժամանակ նա խփել է իր առաջին գոլը նոր ակումբի կազմում ։ 2009 թվականին Ռոմերոն դարձել է թիմի ավագը։ 2011 թվականին նա սրունքի ոսկորի վնասվածք է ստացել և ինը ամիս տևած ապաքինումից հետո վերադարձել խաղադաշտ, սակայն դրանից հետո նա չի կարողացել հասնել նույն մակարդակին։
2013 թվականին Ռոմերոն վերադարձել է հայրենիք՝ միանալով «Կոլոն» ակումբին։ Փետրվարի 16-ին «Սան Մարտին Սան Խուան» ակումբի դեմ խաղի ժամանակ նա կատարել է իր նորամուտը նոր ակումբի կազմում ։ Ռոմերոն «Կոլոն» ակումբից տեղափոխվում է մեքսիկական « Ատլանտե » ակումբի կազմ։ Հունիսի 21-ին « Լեոն » ակումբի դեմ խաղի ժամանակ նա կատարել է իր նորամուտը Կանկունի ակումբի կազմում ։ Ռոմերոն տարվա ավարտին ստացել է Մեքսիկայի քաղաքացիություն։
2014 թվականի ամռանը Ռոմերոն «Ատլանտեից» տեղափոխվել է «Պուեբլա» ակումբ։ Հունիսի 19-ին Ռոմերոն «Տիխուանա» ակումբի դեմ խաղի ժամանակ կատարել է իր նոամուտը նոր կումբի կազմում ։ Նույն թվականին Ռոմերոն «Պուեբլա» ակումբի կազմում հասել է Մեքսիկայի գավաթի խաղարկության եզրափակիչ։
Միջազգային կարիերա
2003 թվականին Արգենտինայի երիտասարդական հավաքականի կազմում Ռոմերոն մասնակցել է աշխարհի երիտասարդական առաջնությանը ԱՄԷ-ում։ Մրցաշարի ընթացքում նա մասնակցել է Իսպանիայի, Ուզբեկստանի , Մալիի , Եգիպտոսի , ԱՄՆ-ի և Բրազիլիայի հավաքականների դեմ խաղերում։
Նույն թվականի Ռոմերոն մասնակցել է Հարավային Ամերիկայի երիտասարդական առաջնությանը Ուրուգվայում։
Արտաքին հղումներ
Կատեգորիա:Արգենտինացի ֆուտբոլիստներ Կատեգորիա:Ֆուտբոլի պաշտպաններ
Amar pelos dois
«Amar pelos dois» («Սիրել երկուսի փոխարեն»), պորտուգալացի երգիչ Սալվադոր Սոբրալի երգը, որը գրել է քույրը՝ Լուիզա Սոբրալը։
Երգը հաղթելով նախ Festival da Canção 2017 ազգային մրցույթում, ապա նաև Եվրատեսիլ 2017-ում Պորտուգալիա բերեց 1964 թվականի դեբյուտից հետո առաջին հաղթանակը ։
Գործիքավորման հեղինակը Լուիս Ֆիգեյրեդոն է ։
Տեղեկություն երգի մասին
«Amar pelos dois»-ը երեք րոպե հինգ վայրկյան տևողություն ունեցող ջազային երգ է (3։05), որի տեմպը 92 հարված մեկ րոպեում ։ Երաժշտությունը կատարվում է լարային գործիքներով և դաշնամուրով, առանց բեք վոկալի։
Երգի հերոսը դիմում է իր նախկին սիրեցյալին։ Նա ասում է, որ ապրում է միայն հանուն դեպի իրեն ունեցած սիրո համար և մինչ իրեն հանդիպելը նա ոչ թե ապրում էր, այլ միան գոյություն ուներ։ Նա խնդրում է աղջկան լսել նրա աղաչանքները, վերադառնալ և նորից սիրել իրեն։ Երգի վերջում նա հայտարարում է, որ եթե նա չզիջի, իր սիրտը «կարող է սիրել երկուսի փոխարեն»։
Արձագանքներ
Ֆրանսիական 20 Minutes թերթը «Amar pelos dois» երգը անվանել է «հիասքանչ մելամաղձոտ երգ» և նշել է «սքանչելի անարդիական հնչողություն» ։
Ֆրանսիական Paris Match ամսագիրը երգը համարել է տարվա ամենասիրելի 10 երգերից մեկը, ինչպես նաև գովաբանել է Սալվադոր Սոբրալին, ասելով հիասքանչ վոկալայի կատարում ։
Բրիտանական Metro մետրո թերթը Պորտուգալիայի ելույթը անվանել է Եվրատեսիլի լավագույն ելույթներից մեկը ։
«Արտիստիկ, գեղեցիկ ստեղծված և նուրբ ստեղծագործություն»-գրել է բրիտանական The Telegraph թերթը ։
Գեորգ Գրոս
Գեորգ Էրենֆրիդ Գրոս կամ Ժորս Գրոս (Georg Ehrenfried Groß, George Grosz, ), գերմանացի նկարիչ, գրաֆիկ և ծաղրանկարիչ։
Amar pelos dois
Արտաքին հղումներ
Կատեգորիա:2017 երգեր